
	PÕHJA-PÄRNUMAA VALLAVALITSUS



	KORRALDUS
	…2026 nr 


Projekteerimistingimuste andmine 

[bookmark: _Hlk140236115][bookmark: _Hlk145353898]Põhja-Pärnumaa Vallavalitsusele on esitatud  09.09.2026 projekteerimistingimuste taotlus 2611002/07407 tiigi ja müratõkkevalli rajamiseks asukohaga Põhja-Pärnumaa vald, Ünnaste küla  Liiva (katastritunnus 63801:001:1133) kinnistule.
Projekteerimistingimuste eesmärgiks on rajada kujunduslikul eesmärgil tiik ja riigimaantee äärde müratõkkevall riigiteelt lähtuva liiklusmüra vähendamiseks.
Tegemist on maatulundusmaaga 100%, pindalaga 9498m², kus õueala ja hooned ehitisregistri andmetel puuduvad. Kinnistu piirneb riigimaanteega 5 Pärnu-Rakvere-Sõmeru  tee koos oma kaitsevööndiga.
Kitsendusena ulatuvad kinnistule maaparandussüsteemi maa-ala SIKANA  ja elektri kõrgepinge õhuliin koos kaitsevööndiga.
Kinnistul puudub õiguslikul alusel eluhoone. Olemas on ajutine väikeehitis-aiamaja, kasvuhooned ja varasema laut-küüni vundament. Elumaja on tules hävinud aastakümneid tagasi, ka vundament puudub.
Tiigi võimalikuks suuruseks on  ca 1100 m² ja maksimaalne sügavus kuni 4 m. 
Müratõkkevall on kavandatud rajada kinnistu riigimaantee poolsesse külge vastavalt Transpordiameti poolt ette antud tingimustele. Müratõkkevalli  projekteerimise lähetingimuseks on mürauuring.
[bookmark: _Hlk140225524][bookmark: _Hlk140235041]Keskkonnamõju hindamise ja keskkonnajuhtimissüsteemi seaduse (edaspidi KeHJS) § 6 lg 1 on esitatud olulise keskkonnamõjuga tegevused, mille puhul on keskkonnamõju hindamine kohustuslik. Kinnistule kavandatav tegevus ei vasta ühelegi KeHJS § 6 lg 1 välja toodud tegevusele, tegevus kuulub KeHJS § 6 lg 2 p 1 ja 2 alla, mille korral on vajalik anda eelhinnang selgitamaks välja, kas tegevusega võib kaasneda oluline keskkonnamõju. Kavandataval tegevusel on otsene seos Vabariigi Valitsuse 29.08.2005. a määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“. Määruses on toodud §11 punkt 7 1 veekogu rajamine, kui selle veepeegli pindala on üks hektar või suurem või kui eemaldatava pinnase kogus on vähemalt 10 000 kuupmeetrit, mille puhul tuleb anda keskkonnamõju hindamise vajalikkuse eelhinnang. 
Planeeritud lahendus ei vaja  keskkonnamõju hindamise eelhinnangu koostamist kuna eemaldatava pinnase kogus  vallavalitsuse hinnangul ei ületa eelkirjeldatud piirmäära. 

Taotletavad ehitised peavad ära mahtuma asendiskeemil näidatud maa-alale.

Kohalikul omavalitsusel on õigus kaaluda, milline rajatis on oluline. Põhja-Pärnumaa vallavalitsus leiab, et ehitusloakohustuslikud tiigid, mis ei ole detailplaneeringu kohustuslikud on siiski olulised rajatised ja nendele projekteerimistingimuste andmine või detailplaneeringu algatamine on valla igakordne asukohapõhine kaalutlusotsus.
Eelnõu on saadetud arvamuse avaldamiseks ja täiendavate seisukohta saamiseks Elektrilevi OÜ-le, Maa- ja Ruumiametile, Transpordiametile ja taotlejale läbi valla ametliku andesüsteemi….
 Võttes aluseks ehitusseadustiku § 26 lõike 2 p 1, § 28, § 33 lõike 1 ja Põhja-Pärnumaa Vallavolikogu 21. veebruari 2018 määruse nr 10 „Planeerimisseaduse ja ehitusseadustiku rakendamine Põhja-Pärnumaa vallas“ § 6 punkt 1, annab Põhja-Pärnumaa Vallavalitsus korralduse:

1. Anda projekteerimistingimused aadressil Pärnu maakond, asukohaga Põhja-Pärnumaa vald, Ünnaste küla Liiva (katastritunnus 63801:001:1133) kinnistule tiigi ja müratõkkevalli rajamiseks. 
2. Kinnitada käesoleva korralduse lisana projekteerimistingimused (lisa 1) ja asendiskeem (lisa 2)
3. Projekteerimistingimused kehtivad viis aastat.

4. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Põhja-Pärnumaa Vallavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtumenetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras. 

5. Korraldus jõustub projekteerimistingimuste taotlejale teatavakstegemisest.


vallavanem																			vallasekretär		

